Euronews

Το **EuroNews** (στυλιζαριζμένο ως **euronews.**) είναι ένα ευρωπαϊκό και πολυγλωσσικό τηλεοπτικό κανάλι ειδήσεων με έδρα στη Λυών στη Γαλλία. Δημιουργήθηκε το 1993 και καλύπτει τα διεθνή νέα από μία πανευρωπαϊκή οπτική γωνία.

Σημαντικά θέματα από την Ευρώπη και τον κόσμο μεταδίδονται ανά τριάντα λεπτά, ενώ μικρής διάρκειας ένθετα συμπληρώνουν το λοιπό πρόγραμμα, με έμφαση στην αγορά, την οικονομία, τον αθλητισμό, την τέχνη, τον πολιτισμό, την επιστήμη, τον καιρό, την ευρωπαϊκή πολιτική και τα πρωτοσέλιδα των μεγάλων ευρωπαϊκών εφημερίδων.

Τα αφιερώματα αυτά περιστασιακά διακόπτονται από έκτακτες ειδήσεις ή ζωντανές μεταδόσεις, ενώ ορισμένα αποσπάσματα εμφανίζονται χωρίς σχολιασμό κάτω από το banner **No Comment** (ελλ. Χωρίς Σχόλια), το οποίο είναι το κύριο πρόγραμμα του καναλιού από την έναρξή του. Σήμερα μεταδίδεται σε 11 γλώσσες (Αγγλικά, Γαλλικά, Γερμανικά, Ιταλικά, Ισπανικά, Πορτογαλικά, Ρώσικα, Ελληνικά, Ουγγρικά, Γεωργιανά και Αλβανικά) καλύπτοντας όλο τον Ευρωπαϊκό χώρο.

## Ιστορία και οργάνωση του καναλιού
Το 1992 ύστερα από τον Πόλεμο του Κόλπου, κατά τη διάρκεια του οποίου το CNN ήταν το κυρίαρχο παγκοσμίως δίκτυο, η EBU αποφάσισε να δημιουργήσει το **Euronews** παρουσιάζοντας τις πληροφορίες της από μια Ευρωπαϊκή προοπτική. Η πρώτη εκπομπή του καναλιού έγινε την 1η Ιανουαρίου 1993 από τα στούντιο της Λυών. Ένα επιπλέον στούντιο εκπομπής δημιουργήθηκε στο Λονδίνο το 1996.

Το κανάλι ιδρύθηκε από εννέα Ευρωπαϊκούς δημόσιους ραδιοτηλεοπτικούς οργανισμούς οι οποίοι είναι το Ραδιοφωνικό Ίδρυμα Κύπρου, η France Télévisions, το RTBF — Radio Télévision Belge Francophone (Γαλλόφωνη Δημόσια Ραδιοτηλεόραση του Βελγίου), η RTVE, το Télé Monte Carlo, η ERTU, η Ραδιοτηλεόραση της Πορτογαλίας, η Rai και η Yle.

Οι παραπάνω οργανισμοί δημιούργησαν την κοινοπραξία SECEMIE (*Société éditrice de la chaîne européenne multilingue d'information Euronews*, κοινώς η κάτοχος εταιρεία του δικτύου), η οποία μαζί με την SOCEMIE (*Société opératrice de la chaîne multilingue d'information Euronews*, κοινώς η διαχειρίστρια εταιρεία του δικτύου) συγχωνεύτηκαν στις 19 Δεκεμβρίου 2008 σύμφωνα με την γαλλική νομοθεσία για τη δημιουργία του *Euronews S.A.* η οποία κατέχει και λειτουργεί το κανάλι.

Ωστόσο ZDF, ARD και BBC αντιτέθηκαν εξ αρχής στην δημιουργία του καναλιού και δεν μπήκαν ποτέ ως μέτοχοι στο Euronews. Στην πορεία και άλλοι ραδιοτηλεοπτικοί φορείς εντάχθηκαν στο Euronews και οι οποίοι είναι οι παρακάτω:

### Μέλη της EBU, από την Ευρώπη

### Μέλη της EBU από την Μέση Ανατολή

### Πρώην μέλη της EBU

Τον Απρίλιο του 1995, η Euronews τέθηκε σε μερική ιδιωτικοποίηση καθώς η Alcatel (η οποία σήμερα ανήκει στη Nokia Networks που είναι θυγατρική μονάδα της Nokia) μέσω της εταιρείας *Générale occidentale* (η οποία σήμερα ανήκει στον όμιλο επικοινωνίας και διαφήμισης Havas που είναι θυγατρική μονάδα της *Vivendi*) αγοράζει το 49% που κατείχε η SOCEMIE καταθέτοντας το ποσό των 115 εκατομμυρίων φράγκων με το υπόλοιπο 51% να παραμένει στην SECEMIE.

Το Νοέμβριο του 1997, η βρετανική εταιρεία ενημερωτικών τηλεοπτικών παραγωγών *ITN* αγόρασε τις μετοχές που κατείχε η Alcatel στο κανάλι για 5.1 εκατομμύρια φράγκα παρέχοντας το περιεχόμενο που είχε ενώ το 1999 και το 2001 αντίστοιχα οι δημόσιες ραδιοτηλεοράσεις της Ιρλανδίας και της Ρωσίας εντάχθηκαν στη SECEMIE. Το 1999 ο σταθμός ξεκίνησε να μεταδίδεται ψηφιακά, ενώ ξεκίνησε να μεταδίδεται και στα Πορτογαλικά και με την ένταξη της VGTRK στα Ρωσικά.

Το Δεκέμβριο του 2001, η *ITN* ανακοίνωσε την πώληση του 49% του καναλιού ξεκινώντας από τον Μάρτιο του 2002 επαφές με διάφορους ομίλους, και το οποίο ποσοστό επαναγόρασε η *SOCEMIE* τον Απρίλιο του 2003 ως εκσυγχρονισμό στον τρόπο λειτουργίας του καναλιού.

Στις 6 Φεβρουαρίου 2006, η  αγόρασε το 1% της *SOCEMIE* ενώ στις 27 Μαΐου 2008, η RTVE αποφάσισε να εγκαταλείψει το *Euronews* για την προώθηση του διεθνούς καναλιού *TVE Internacional*. Η αφορμή ήταν ότι υπήρχαν νομικές απαιτήσεις στη διαχείριση χαμηλών επιπέδων του χρέους μέσω επιπρόσθετων δαπανών.

Τον Φεβρουάριο του 2009, η TRT αγόρασε το 15.7% των μετοχών και εντάχθηκε στο εποπτικό συμβούλιο του σταθμού κατατάσσοντάς τον τέταρτο κατά σειρά κύριο μέτοχο μετά την κρατική τηλεόραση της Γαλλίας *France Télévisions* με το 23.93%, την Rai με το 21.54% και την VGTRK με το 16.94%. Με την ένταξη του TRT το Euronews ξεκίνησε να εκπέμπει στα Τουρκικά τον Ιανουάριο του 2010, ενώ τον Οκτώβριο της ίδιας χρονιάς, άρχισε και στα Περσικά. Στη συνέχεια στις αρχές του 2011 άρχισε να μεταδίδεται σε μορφή 16:9 ενώ ξεκίνησε να μεταδίδεται και στα Ουκρανικά.

Στα μέσα της ίδιας χρονιάς ξεκίνησε να μεταδίδεται και στα Πολωνικά στα πλαίσια της προσχώρησης της Πολωνίας στην Προεδρία του Συμβουλίου της Ευρωπαϊκής Ένωσης, αν και μεταφράστηκαν εκπομπές από τη βραδινή ζώνη του σταθμού με αποτέλεσμα να διακοπεί η λειτουργία του τον Ιανουάριο του 2012.

## Γλώσσες
### Ιστορικό

### Euronews Albania
Το Euronews Albania, είναι το πρώτο κανάλι που δημιουργήθηκε όντας συνεργασία μεταξύ Euronews και του ιδιωτικού αλβανικού ραδιοτηλεοπτικού ομίλου ΙΝ και βγήκε στον αέρα στις 21 Νοεμβρίου 2019. Μεταδίδει τις εκπομπές που μεταδίδουν και τα άλλα κανάλια του Euronews, αλλά και δικές του ξεχωριστές εκπομπές. Το συγκεκριμένο κανάλι εξυπηρετεί την Αλβανία, το Κοσσυφοπέδιο, το Μαυροβούνιο, την Βόρεια Μακεδονία, καθώς και την Αλβανική διασπορά.

## Euronews Radio
Στις 2 Οκτωβρίου 2012, το Euronews δημιούργησε το Euronews Radio, έναν διαδικτυακό ραδιοφωνικό σταθμό, που μεταδίδει ήχο από το τηλεοπτικό πρόγραμμα και μουσική στην θέση των non-commented εκπομπών.

## Africanews
Στις 20 Απριλίου του 2016, η γαλλική υπηρεσία του Euronews δημιούργησε ένα κανάλι της ίδιας λογικής, με ειδήσεις από την Αφρική και την ονομασία Africanews (στυλιζαριζμένο ως **africanews.**). Είναι διαθέσιμο στην αγγλική και την γαλλική γλώσσα και εξυπηρετεί όλη την αφρικανική ήπειρο.

## Το Euronews στην Ελλάδα
Το Euronews, μεταδιδόταν επίγεια αναλογικά, σε πολλές περιοχές της χώρας (Αττική, Πάτρα, Κεφαλονιά, Ιωάννινα και Κυκλάδες, όπου διατηρήθηκε για πολλά χρόνια, η αναλογική εκπομπή), από το 1993 έως τις 20 Ιουλίου 2012, όπου διακόπτονται οι αναλογικές εκπομπές των ιδιωτικών καναλιών από τα κέντρα εκπομπής Υμηττού και Αίγινας, ενώ παράλληλα στις 17 Αυγούστου 2012 διακόπτονται και οι αναλογικές εκπομπές της ΕΡΤ, στην Αττική, και το κανάλι μεταδίδονταν επίγεια ψηφιακά, μέσω της NetMed. Ωστόσο, στις 18 Δεκεμβρίου, του ίδιου έτους, με εντολή της κυβέρνησης Σαμαρά, και κατόπιν απαίτησης και ανταγωνισμού από τα πανελλαδικά ιδιωτικά κανάλια, διακόπτεται αιφνίδια η επίγεια αναμετάδοση του Euronews.

Επίσης το Euronews ήρθε σε συνεργασία με την ΕΡΤ την σεζόν 2016-2017. Η ΕΡΤ1 παρουσίαζε κάθε ώρα πεντάλεπτες, non-commented, δηλαδή χωρίς εκφωνητή, ειδήσεις. Το πρωί και το βράδυ, αντίθετα, παρουσιάζονταν ένα μισάωρο αναλυτικό δελτίο εφ' όλης της ύλης, από τις 7:30 έως τις 8:00 το πρωί και από τις 20:00 έως τις 20:30 το βράδυ, αντίστοιχα.

Τον Ιούλιο του 2022, το Euronews σύναψε εκ νέου συνεργασία με την ΕΡΤ, που το μεταδίδει αρκετές ώρες της ημέρας, μέσα από το ΕΡΤnews, ενώ από τις 19 Αυγούστου 2024 εκπέμπει και αυτόνομα με την ελληνική και τη διεθνή του ροή μέσω της υβριδικής πλατφόρμας ERTFLIX στο διαδίκτυο και στις έξυπνες τηλεοπτικές συσκευές.

## Λεζάντες
Οι λεζάντες με τα διάφορα γραφικά που βάζει το *Euronews* είναι στα Αγγλικά, αν και τα ονόματα ορισμένων χωρών της Ευρώπης δεν μεταφράζονται (π.χ.: Deutschland και όχι Γερμανία).

## Εκπομπές
Οι εκπομπές που προβάλλει το Euronews είναι οι εξής:

*Business Planet (Επιχειρηματικός πλανήτης)
*Business Weekly (Επιχειρηματική Εβδομάδα)
*Cinema (μαγκαζίνο σχετικά με τον κινηματογράφο και, γενικώς, την έβδομη τέχνη, στην Ευρώπη)
*Europe Weekly (Η Εβδομάδα της Ευρώπης, μαγκαζίνο που εστιάζει στην επικαιρότητα της εβδομάδας)
*Euronews Witness
*Focus (μαγκαζίνο που εστιάζει ειδησεογραφικά τις πολιτικές και κοινωνικές εξελίξεις, στην Ευρώπη)
*For Children in War (μαγκαζίνο που εστιάζει στα προβλήματα και στην κοινωνία στις χώρες όπου υπάρχει πόλεμος π.χ. Ουκρανία, Ισραήλ, Παλαιστίνη, Συρία, Αφγανιστάν κ.ά.)
*Futuris
*Generation Y (Γενιά Y)
*Hi-Tech (μαγκαζίνο σχετικά με την Τεχνολογία, στην Ευρώπη)
*Innovation
*Interview (Συνέντευξη)
*I Talk
*Learning World (Μαθαίνοντας τον Κόσμο)
*Le Mag (Μαγκαζίνο)
*Life (Φύση)
*Markets (Αγορές)
*Meteo Europe (γρήγορο δελτίο καιρού με πόλεις της Ευρώπης)
*Meteo World (γρήγορο δελτίο καιρού με πόλεις του Πλανήτη)
*Musica (μαγκαζίνο σχετικά με την Μουσική, στην Ευρώπη)
*News + (Ειδήσεις Συν)
*No Comment (τριαντάλεπτα αποσπάσματα Χωρίς Σχόλια, με ειδησεογραφικά θέματα, ανά τον κόσμο)
*On the Frontline
*Perspectives
*Real Economy (Αληθινή Οικονομία)
*Rendez-Vous (Ραντεβού)
*Reporter (Ρεπόρτερ)
*Right on
*Science (Επιστήμη)
*Silent Disasters
*Space (Διάστημα)
*Target
*Terra Viva
*The Global Conversation
*The Network (Το Δίκτυο)
*U Talk

## Λογότυπα

## Παραπομπές


## Εξωτερικοί σύνδεσμοι
*Official Website, official international news website
**
**
*Επίσημη ιστοσελίδα στα ελληνικά
**
**

Κατηγορία:Τηλεοπτικοί σταθμοί